ร้านนี้เพิ่งเปิดใหม่อยู่ในซอยเดียวกับร้าน hashi เป็นอาหารสไตล์ฟิวชั่น ทั้ง สเต็ก สปาเก็ตตี้ พิซซ่า ยำหรืออาหารไทยอื่นๆ มีขนมหวานให้ล้างปากช่วงตอนอิ่ม ร้านแต่งสีโทนเหลืองอ่อนๆ สมชื่อวนิลา นั่งได้ 30-40 คนสบาย วันนี้มาคนเยอะมาก แน่ะนำลองโทรมาจองหรือสอบถามก่อนก็ดีครับ วันนี้ลองสั่ง
- พิซซ่า hawaiian แป้งบางกรอบ หน้ามีสัปปะรด แฮมและชีส อาจให้น้อยไปนิดแต่สำหรับคนลด นน. น่าจะดี รสชาต พอใช้ได้ ราคา ร้อยกว่าบาท
- ไก่ทอดซอสเกาหลี ไก่ทอดคลุกซอสรสออกหวาน คิดไก่น่าจะต้องหมักอีกนิด รสน่าจะเข้มข้นขึ้น
- ทอดมันกุ้ง Quality ก็ทอดมันกุ้ง ทั่วไป มีดีที่ความหอมกรอบ แต่ขาดความเป็นกุ้งไปหน่อย เนื้อออกร่วน
- ยำวุ้นเส้น ถึงเครื่องถึงรส จัดจ้านแต่ไม่มากไป พอใช้ได้ครับ
ตบท้ายของหวาน
- โรตี ชาไทย เสิรฟพร้อมไอศครีม เป็นโรตีทีถั่วหิมพานด้านใน พร้อมน้ำราดกลิ่นชาไทย ให้ความรู้สึกคล้าย ทานโรตีคู่กับสังขยาชาไทย อร่อยดีครับ แต่เวลาราดชาไทยใจเย็นๆนิดเพราะราดค่อนข้างหวาน 
ราคารวมมื้อนี้ 700 บาทครับ
บริการดี แต่ช่วงนี้ ลูกค้าเยอะ มีลืม order มีช้าบ้างแต่เห็นได้ถึงความใส่ใจบริการ
ความสะอาดปานกลางครับ จานมีสกปรก คราบหน่อยๆ สงสัยล้างไม่ทัน เลยอด 5 ดาวไป
สรุปเป็นร้านที่น่ามาลองนะครับ อาหารโอเค แปลกใหม่ แต่ช่วงนี้คนเยอะหน่อยต้องทำใจนิด